text: क्रिकेटर से राजनेता बने नवजोत सिंह सिद्धू को पाकिस्तान के सेना प्रमुख जनरल कमर जावेद बाजवा को गले लगाना भारी पड़ गया है। उनके खिलाफ पाक सेना प्रमुख को गले लगाने के कारण देशद्रोह का मुकदमा दर्ज कराया गया है। बिहार के मुजफ्फरपुर में वकील सुधीर ओझा ने सीजेएम अदालत में सिद्धू के खिलाफ यह केस दर्ज कराया है। उन्होंने आरोप लगाया है कि पाकिस्तान सेना प्रमुख को गले लगाकर पंजाब के नेता सिद्धू ने भारतीय सेना का अपमान किया है।